Klubturen til Braunschweig gik super godt

Hej alle!

Mange tak for endnu en fornøjelig klubtur - denne gang til Braunschweig - en historisk spændende by, som blev 90% ødelagt under 2. verdenskrig. I dag genopbygget med gamle historiske bygninger og et interessant gågademiljø, hvor løbene som vi deltog i startede.

Bortset fra Karsten Madsen da han opdagede, at han havde en utæt flaske i hans taske, og Kim væltede hans kaffe ned over sig, inden vi var kørt fra banegården, så gik turen rigtig godt. Hotellet lå meget tæt på centrum og dermed også på start og mål for løbet. Godt fundet af udvalget og tak for det fine værelse, der var til Rolf og mig ;-)

Efter en lørdag, hvor vi havde fået dækket de kulturelle behov eller dulmet shoppegenet, så stod vi alle klar søndag formiddag til at løbe. Turene foregik rundt i byen og naturen omkring Braunschweig. Interessante og spændende ruter set herfra, hvor der også var længere bakker uden de var specielt stejle på halvmaraton og dermed også maratonturen. Der var generelt stor tilfredshed med de tider, som man præsterede. Tillykke med det :-) :-)

Vi var det største hold som deltog, og gentagne gange blev vi omtalt som "Danish Dynamite" Holstebro Løbeklub af speakeren. Desuden præsterede Kim at blive nr. 2 på maraton i tiden 2.46.49. mens Rolf satte ny PR i tiden 3.35.53. Også et stort tillykke med dette.

Vi fik gjort reklame for klubben og Holstebro. Det blev nævnt, at Holstebros borgmester burde være taget med turen med den positive reklame vi gjorde. Det må blive næste gang!!

Af det vedhæftede link kan I få et indtryk af turen: <https://goo.gl/photos/Bxfzg4GjL99MdZJM6>

Specielt Peter er glad for sin nye bil, som Minna og barnebarnet skal køres rundt i. Vi andre vil også gerne have en tur ved lejlighed...

STOR TAK til udvalget - Bente, Bjarne & Knud Erik - for endnu en fornemt arrangement, hvor både de sportslige og sociale bånd bliver knyttet tættere sammen. Som klub og som formand kan man kun sættet pris på disse ture, det humør I har med alle deltagere. MANGE TAK FOR DET !!!

Tur- og Løbehilsner

Per